Komisijos reglamentas (EB) Nr. 539/98
1998 m. kovo 9 d.
iš dalies keičiantis Reglamentą (EEB) Nr. 3077/78 dėl atestatų, lydinčių iš valstybių, kurios nėra narės, importuotus apynius, prilyginimo Bendrijos sertifikatams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EB) Nr. 1554/97 [2], ypač į jo 5 straipsnio 2 dalį,
kadangi Komisijos reglamentas (EEB) Nr. 3077/78 [3] su paskutiniais pakeitimais, padarytais Reglamentu (EB) Nr. 2132/95 [4], pripažįsta pažymėjimų, lydinčių iš tam tikrų valstybių, kurios nėra Bendrijos narės, importuotus apynius, lygiavertiškumą Bendrijos sertifikatams ir pateikia tų šalių organizacijų, įgaliotų išduoti atitikties atestatus, ir jais patvirtinamų produktų sąrašą; kadangi dėl Lenkijos pateiktos informacijos Reglamento (EEB) Nr. 3077/78 priedas turėtų būti atitinkamai taisomas;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3077/78 priedas pakeičiamas prie šio reglamento pridedamu priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. kovo 9 d.